Bolesti vaječníkov a chrbta po oneskorovanej menštruácii: Negatívne tehotenské testy a príznaky
Dobry den moja menstruacia mi meskal 3 dni a na 4 den som ju dostala stym ze som sa zobudil a na bolest vajecnikou. Stale ma bolia vajecniky aj chrbat dole jedna strana. Pred tym som mala tehotenske priznaky testy boli negative a teraz ma bolesti vajecniky ma bolia ked si sadnem alebo lahnem
Dobrý deň,
ďakujeme za Vašu otázku.
Nástup menštruácie je častokrát sprevádzaný rôznymi ťažkostami ako je bolesť vaječníkov, únava, bolesť v podbrušku, bolesť krížov, napätie a citlivosť prsníkov a iné. Môže to však signalizovať aj zdravotný problém rôznej príčiny. Najčastejšie túto bolesť sprevádzajú aj iné symptómy, ako napríklad zmena farby a konzistencie výtoku, pálenie pri močení, svrbenie.  Rovnako sa môže bolesť objaviť aj v prípade zápalu vaječníkov, cysty na vaječníku a pod. Slabšie krvácanie sprevádzané bolesťou sa môže objaviť aj v prípade tehotenstva.
Žiaľ, nie je v našej kompetencii určiť príčinu Vašich ťažkostí, či prípadne zistiť či sa jedná o tehotenstvo. To môže len gynekológ na základe vyšetrenia Vášho zdravotného stavu. Preto v prípade, že bude bolesť pretrvávať, je potrebné vyšetrenie u gynekológa.
Prajem pekný zvyšok dňa.
S pozdravom
Mgr. Emma Halás Haluščíková